Bjørg Thorhallsdottir

**Bjørg Thorhallsdottir** (født 1974) er en islandsk-norsk kunstner, forfatter, foredragsholder, EQ-terapeut og TV-personlighet. Hun ble født i Ísafjörður på Island og tilbrakte også deler av barndommen på Vøyenenga og i Lommedalen i Bærum, samt i Sørøst-Asia. Thorhallsdottir var bosatt i Cannes fra 2002 til 2005, før hun flyttet tilbake til Norge og bosatte seg i Oslo.

Som 19-åring debuterte hun med sin første separatutstilling og har siden da imponert med rundt 300 utstillinger rundt om i verden. Fra installasjoner til grafikk i aquatint og akvareller. Hun utforsker også malerier, illustrasjoner, glassmaleri og mosaikk, og utsmykket flere kirker og bygninger i Frankrike og Spania. I tillegg er kunsten hennes blitt innkjøpt av blant annet den svenske og norske regjeringen, rådhuset i Cannes, Islands president, NATO og EFTA i Brussel.

Kjennetegnet ved Thorhallsdottirs arbeid er allsidighet i bruk av materialer og uttrykksformer. Hun begynte med installasjoner, men jobber nå hovedsakelig med grafikk i aquatint og aquareller, samt malerier, illustrasjoner, glassmaleri og mosaikk. Hun har utsmykket flere kirker og bygninger i Frankrike og Spania med mosaikk, marmorutskjæringer og blyglassvinduer. Thorhallsdottir har også illustrert flere bøker og tidsskrifter.

Thorhallsdottir er kjent for sin naive figurative stil og bilder med hverdagsfilosofi. Hun inspireres av ønsket om å skape en bedre verden og hjelpe andre, og hennes kunst reflekterer verdier som kjærlighet, respekt, glede og fred. Hun drømmer om en verden hvor alle har det bra, og kunsten hennes skal være en rettesnor dit. Thorhallsdottirs kunst er også sterkt påvirket av de ulike kulturene hun har levd i, der i blant Mexico. I tillegg til inspirasjon fra Frida Kahlo, Christian Kroghs realisme og Keith Harrings folkeopplysning om aids.

I 2005 grunnla Thorhallsdottir organisasjonen Hjertefred, som nå har blitt en landsomfattende organisasjon med 27 lokallag over hele Norge. Organisasjonen samler folk på Allehelgensdag for å minnes de man har mistet med en time med lys og kjærlighet, samt underholdning i form av sang, sirkusartister, dansere og ord til ettertanke.

Thorhallsdottir er også en profesjonell foredragsholder for Talerlisten og Athenas, hvor hun har holdt foredrag for universiteter, NATO, Leve og andre bedrifter. Sammen med sin storesøster Dora Thorhallsdottir har hun de siste ti årene holdt «boble show», og i 2024 ble også Tore Petterson en del av dette showet.

Utover sin kunstkarriere, er Thorhallsdottir aktiv på andre områder, blant annet med podcaster som *Kjærlighetsmønster*, *Destinasjon glede* og *Bjørgs podcast*. Hun har også deltatt i TV-realityprogrammer som *[[Forræder]]* i 2023, *[[Farmen kjendis]]* i 2024 og *[[Sofa (TV-serie)|Sofa]]* fra 2022 til 2024. Videre designer hun smykker, klær, glass og porselen.

På morssiden av slekten er hun oldebarn av Ásgeir Ásgeirsson, som var Islands president fra 1952 til 1968.

## Kunstutdannelse
* 1990–1993: Rosenvilde videregående skole, tegning, form og farge med allmennfag
* 1994: Grafisk design, Oslo
* 1995: The Art School of Reykjavik – fordypning i akttegning
* 1995–1997: Asker Kunstskole, Asker
* 1997: BA-grad i maleriteknikker ved kunstakademiet (Bella Artes) i Barcelona, Spania
* 1998: i lære under Jean Ducros ved kunstakademiet (Deux Arts) i Toulouse, Frankrike – fordypning i oljemaleri og grafikk
* 1997–2000: La massana, kunstakademiet (Bella Artes) i Barcelona, Spania
* 2001–2002: i lære under Ignacio Aguirre, Barcelona, Spania – i grafikk

## Publikasjoner

* *[[Kjærlighetsfanget]]*
* *Blanke ark*
* *Mitt liv*
* *Alt annet er uvesentlig for en tiger*
* *Björgs Univers*
* *Magisk jul*
* *Den perfekte reisen til Island*
* *Du er sterkere enn du tror*
* *Erotisk*
* *Fryd*
* *God natt min skatt* – sangbok
* *Himmelbrev*
* *Hverdagsbobler*
* *Kjærlighetsfanget*
* *Kunstmagi*
* *Livslykke*
* *Pappaen min bor i himmelen*
* *Trygt på himmelpute*
* *Til han jeg elsker*
* *Trøst*
* *Vennskap*
* *Ro*
* *Min kropp*
* *Mine relasjoner*
* *Mine vaner*
* *Min vei*
* *Min mat*
* *Min økonomi*
* *Mitt fokus og min ro*
* *Min tid* – årlig kunstkalender

## Referanser


## Eksterne lenker
* 
* https://hjertefred.org/
* Norske Grafikere - Bjørg Thorhallsdottir
* Galleri Amare - Bjørg Thorhallsdottir
* NRK Webradio Allehelgensdag med Bjørg Thorhallsdottir
* Elverum Kunstgalleri – Bjørg Thorhallsdottir